গত বছর সেপ্টেম্বরে যখন জাতিসংঘের সাবেক মহাসচিব কফি আনানের নেতৃত্বে আন্তর্জাতিক তদন্ত কমিশন মিয়ানমারে আসে, তাদের অপদস্ত করা হয়। তাৎপর্যের বিষয়, গত বৃহস্পতিবার যখন কফি আনান কমিশন তার চূড়ান্ত প্রতিবেদন দাখিল করে, সেই দিনই রোহিঙ্গাদের জীবনে নেমে আসে অবর্ণনীয় নির্যাতন। কফি আনানের প্রতিবেদনে ৮৮টি সুপারিশের মধ্যে রয়েছে রোহিঙ্গা মুসলমানদের নাগরিকত্ব প্রদান এবং তাদের চলাচলে বিধিনিষেধ প্রত্যাহার।